Culiya Kox

Culiya Marqaret Fleşer Kox (d. 12 aprel, 1962) — Amerikalı sosial xadim və xeyriyyəçi, eyni zamanda dünyanın ən varlı qadınlarından biri. 2025-ci il fevralına qədər onun sərvəti 74,2 milyard dollardan çox idi. O, bu sərvəti 2019-cu ildə vəfat edən həyat yoldaşı Deyvid Koxdan miras almışdır.

 Həyatı 
Culiya Marqaret Fleşer 12 aprel 1962-ci ildə Ayova ştatının De Moyn şəhərində anadan olub. Onun ailəsi kənd təsərrüfatı ilə məşğul idi, lakin o doğulduğu zaman valideynləri – Marqaret və Frederik Fleşer "Fleşerlər" adlı mebel mağazasına sahib idilər. O, uşaqlıq illərini Ayovanın Indianola şəhərində keçirdi. Səkkiz yaşında olanda ailəsi Arkanzas ştatının Konvey şəhərinə köçdü və burada valideynləri Peggi Frederik adlı geyim mağazası açdılar. O, bu mağazanı "çox gözəl bir dükan" kimi təsvir edirdi. 1998-ci ilə qədər anası hələ də Konveydə yaşayırdı, atası isə Indianolaya geri qayıtmışdı.

Mərkəzi Arkanzas Universitetini bitirdikdən və model kimi işlədikdən sonra, Fleşer 1984-cü ildə Nyu-Yorka köçdü. O, moda dizayneri Adolfonun köməkçisi kimi çalışır və eyni zamanda ABŞ-ın keçmiş birinci xanımı Nensi Reyqan üçün geyim sınaqları edirdi.

Culia, Deyvid Kox ilə 1991-ci ilin yanvarında tanış olmuş, lakin o dövrdə münasibətləri davam etməmişdi. Daha sonra bu görüşlə bağlı "O kişi ilə tanış olduğuma şadam, çünki indi bilirəm ki, onunla bir daha görüşmək istəmirəm" deyə zarafat etmişdi. Lakin həmin ilin sonunda bir məclisdə yenidən görüşdülər və münasibətləri başladı.  1993-cü ildə Culia işini tərk etdi  və cütlük 1996-cı ilin may ayında Deyvid Koxun Sauthemptondakı Midou Leyn malikanəsində evləndi.

1997-ci ilin dekabrında o, Nyu York Tayms tərəfindən "Nyu-York cəmiyyətində debüt" etmiş şəxs kimi xarakterizə edildi. Həmin il Met Gala-nın həmtəşkilatçısı oldu və Anna Vintur, Patrik Makkarti ilə birlikdə tədbirə rəhbərlik etdi. Makkarti onu belə təsvir xatırlayırdı: "Nyu-Yorkda hər bir neçə ildən bir belə insanlar peyda olur... o, gözəldir, modanı sevir, insanları əyləndirməyi bacarır və olduqca zəngin bir kişi ilə evlidir."

Julia və Deyvid Kochun üç övladı oldu.
link=https://en.wikipedia.org/wiki/File:Fred_Thompson_David_Koch_Julia_Koch_2007.jpg|thumb|Fred Tompson (solda), Deyvid Kox (mərkəzdə), and Culiya Kox 2007-ci ildə
Uzun illər Nyu-Yorkda 1040 Fifth Avenue ünvanında bir mənzildə yaşadılar, lakin 2004-cü ildə 740 Park Avenyu ünvanında yerləşən 18 otaqlı dupleks mənzilə köçdülər.  740 Park: Dünyanın Ən Zəngin Mənzil Binasının Tarixi adlı kitaba görə, Deyvid Kox bu mənzili Birləşmiş Millətlər Təşkilatındakı daimi nümayəndəsi üçün istifadə edən Yaponiya hökumətindən təxminən 17 milyon dollara almışdı. 2018-ci ildə cütlük investor Cozef Çetritdən 40,25 milyon dollara Manhettendə səkkiz otaqlı malikanə də satın aldı.

Deyvid Kox 2019-cu ilin avqustunda vəfat etdi və Julia Kox ilə onların üç övladı Kox Indastries-in 42%-ni miras olaraq aldı. Bu səbəbdən, o, Blumberq tərəfindən dünyanın ən varlı qadını elan edildi  və Forbes jurnalının 2020-ci ildəki "Dünyanın Ən Zəngin 10 Qadını" siyahısına daxil edildi.

2022-ci ildə Julia 740 Park Avenue-dəki mənzilini satışa çıxardı. Onun nümayəndəsi bildirdi ki, Julia Sauthempton və Palm Biçdəki evlərində daha çox vaxt keçirdiyi üçün bu mənzili satmaq istəyir.

Culia Kox Kox Indastries-in idarə heyətinin üzvüdür. Lakin o, ictimaiyyətin diqqət mərkəzində olmağa çalışmır və şəxsi həyatını gizli saxlayır.

 Xeyriyyəçilik fəaliyyəti 
Kox Deyvid H.Kox Fondunun prezidentidir. Fond 2022-ci ilə qədər elm və tibb araşdırmaları, təhsil və incəsənət sahələrində fəaliyyət göstərən təşkilatlara 200 milyon dollardan çox vəsait ayırdığını bəyan edib. O, həmçinin Culia Kox Ailə Fondunu təsis edib, bu fond səhiyyə, təhsil və mədəni təşkilatlara ianələr edir. 2007-2017-ci illər arasında Koch və həyat yoldaşı hər il orta hesabla 63 milyon dollar ianə etmiş, bu vəsait incəsənət və tibb araşdırmalarına yönəldilmişdi. Onlar birlikdə Linkoln Sentr, Metropolitan İncəsənət Muzeyi, Smitsonian Təbiət Tarixi Muzeyi, Memorial Sloan Ketterinq Xərçəng Mərkəzi və Nyu York-Presviterian Xəstəxanası da daxil olmaqla müxtəlif təşkilatlara 1,2 milyard dollar bağışlamışdılar.

2020-ci ildə Deyvid H. Kox Fondu Dyuk Universitetinə 1 milyon dollar ianə etdi. 2021-ci ildə Kolumbiya Universitetinə 1 milyon dollar, 2023-cü ildə isə Florida ştatının Palm Biç şəhərində yerləşən Koks Elm Mərkəzi və Akvariumuna 5 milyon dollar bağışladı. Deyvid Koxun ölümündən 2023-cü ilin əvvəlinə qədər fond əlavə gəlir əldə etməmişdir.

2012-ci ildə Kox Maunt Sinay Tibb Mərkəzinə 10 milyon dollar bağışladı və bu vəsaitlə Deyvid H. və Culia Koch Qida Allergiyası Terapevtik Tədqiqat Proqramı yaradıldı. 2016-cı ildə o, Stanford Universitetinin Lucile Packard Uşaq Xəstəxanasında Deyvid və Culia Kox Allergiya və Astma Araşdırma Klinikasının qurulması üçün 10 milyon dollar ianə etdi.

2024-cü ildə Culia Kox Ailə Fondu NYU Lanqon üçün Vest Palm Biç, Floridada Culia Kox Ailə Ambulator Mərkəzinin tikintisinə 75 milyon dollar bağışladı. Culia Kox Memorial Sloan Ketterinq Xərçəng Mərkəzinin İdarə Heyətinin, Metropolitan İncəsənət Muzeyinin İdarə Heyətinin və Venesiya İrsi Fondunun Direktorlar Şurasının üzvüdür. O, əvvəllər Amerika Balet Məktəbinin İdarə Heyətinin üzvü olmuşdur.

 İstinadlar 
Kateqoriya:ABŞ milyarderləri